
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 655 

28 Μαΐου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ενός (1) ατόμου ως συμβούλου διοίκησης 
που θα απασχοληθεί (ττο Ταμείο Παρακαταθηκών 
και Δανείων (Τ.Π. και Δανείων), με σύμβαση μίσθω¬ 
σης έργου, για την εκπόνηση ολσκληρωμένης με¬ 


λέτης, για τη διεύρυνση των δραστηριοτήτων του 
Ταμείου σε θέματα αναπτυξιακής πολιτικής των 

φορέων Τοπικής Αυτοδιοίκησης. 1 

Καθορισμός αμσιβής Πρσέδρου, των Μελών και Γραμ- 
ματέα των Περιφερειακών Συμβουλίων Εθνικών 

Κληροδοτημάτωνγιατο έτος 2002. 2 

Υπερωριακή απασχόληση Κυριακών και Αργιών υπαλ¬ 
λήλων οι οποίοι υπηρετούν στη Γ ενική Γ ραμματεία 
Τουρισμού του Υπουργείου Ανάπτυξης με σχέση 
εργασίας ιδιωτικού δικαίου αορίστου χρόνου. 3 


Πιστοποιήσεις - Παραλαβές έργων (σχεδίων - δράσε¬ 
ων) των Ομάδων Παραγωγών τσυ Καν.(ΕΚ) 952/97, 
πρώην Καν(ΕΟΚ) 1360/78 απά τις αρμόδιες Διευ¬ 
θύνσεις Αγροτικής Ανάπτυξης/Διευθύνσεις Γεωρ- 

γίας των Νομαρχιακών Αυτοδιοικήσεων. 4 

Παράταση του χράνου λειτουργίας της νομοπαρα¬ 
σκευαστικής επιτροπής για ένταξη στο εθνικά δί¬ 
καιο της απόφασης του Συμβουλίου «σχετικά με τη 
σύσταση της ΕυΓοίυεί προκειμένου να ενισχυθεί η 
καταπολέμηση των σοβαρών μορφών εγκλήματος. 5 
Ορισμάς δικαστικού καταστήματος του Ειρηνοδικείου 


Μακρακώμης. 6 

Τροποποίηση του Κανονισμού Εσωτερικής Υπηρεσίας 

τσυ Πρωτοδικείου Ααμίας. 7 

Τροποποίηση του Κανονισμού Εσωτερικής Υπηρεσίας 

τσυ Πρωτοδικείου Καλαμάτας. 8 

Σύσταση Υπηρεσίας Γενικού Συντονιστή Επιτράπων 
στσ Ελεγκτικό Συνέδριο και κατανομή αρμοδιοτήτων 

των Υπηρεσιών Γενικών Συντονιστών Επιτρόπων. 9 

Ορισμός Επιτροπής και κριτηρίων κοινωνικής αποκα¬ 
τάστασης ανά δικαιούχο, στα ακίνητα των περιο¬ 


χών «Καράβολα» και «Μάχης της Κρήτης» για την 
αναβάθμιση της εισόδου της Ολυμπιακής Πόλης 


του Δήμου Ηρακλείου Κρήτης. 10 

Απόκτηση Ελληνικής Ιθαγένειας της ομογενούς Αγά- 
ποβα Ερνίντας του Κων/νου, του ανηλίκου τέκνου 
της Αγάποβ Ιβάν του Αριστοτέλη και εξελληνισμός 
των επωνύμων τους. 11 


Τροποποίηση της 3798/3.4.2003 απόφασης του Γενι¬ 
κού Γραμματέα Περιφέρειας Κρήτης. 12 

Χορήγηση άδειας άσκησης επαγγέλματος Κοινωνικού 
λειτουργού στην Αράπη Μαρί Σοφλότ Μουικ του 

Μπερτράν. 13 

Αυτοδίκαιη ακυρότητα αίτησης - δήλωσης της ΟΕ Π. 
Μίρβαλης και Σια για χορήγηση άδειας μεταλλευτι¬ 
κών ερευνών. 14 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Φωτεινή Ζαλακώστα του Γε- 
ωργίου. 15 


ΑΠΟΦΑΣΕΙΣ 

Αριθ. 2/26088/0094 (1) 

Καθορισμάς ενός (1) ατόμου ως συμβούλου διοίκησης 
πσυ θα απασχοληθεί στο Ταμείο Παρακαταθηκών και 
Δανείων (Τ.Π. και Δανείων), με σύμβαση μίσθωσης έρ- 
γσυ, για την εκπόνηση ολσκληρωμένης μελέτης, για τη 
διεύρυνση των δραστηριοτήτων του Ταμείου σε θέμα¬ 
τα αναπτυξιακής πολιτικής των φορέων Τοπικής Αυτο¬ 
διοίκησης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 6 του Ν. 2527/1997 «Τροποποίηση και 
συμπλήρωση διατάξεων του Ν. 2190/1994 και άλλες δια¬ 
τάξεις» (ΦΕΚ206Α'). 

β) Του άρθρου 29Α της παρ. 2 του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137 Α'), όπως 
αυτό προστέθηκε με το άρθρο 27 του Ν. 2081/92 (ΦΕΚ 
154Α') και αντικαταστάθηκε με το άρθρο 1 παρ. 2α του 
Ν. 2469/97 (ΦΕΚ38 Α'). 

γ) Του άρθρου 45 του Π.Δ/τος 95/96 «Οργανισμός τσυ 
Ταμείου Παρακαταθηκών και Δανείων» (ΦΕΚ 76 Α'). 

δ) Του άρθρου μόνου του Π.Δ/τος 346/97 «Διατήρηση 
της εποπτείας Ν.Π.Δ.Δ. από το Υπουργείο Οικονομικών» 
(ΦΕΚ 238 Α'). 

ε) Του Π.Δ/τος 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών» (ΦΕΚ 57 Α'). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Του άρθρου 3της Π.Υ.Σ. 55/98 «Αναστολή διορισμών 
και προσλήψεων στο Δημόσιο τομέα έως 31 Δεκεμβρίου 
2000» (ΦΕΚ 252 Α'), η ισχύς της οποίας παρατάθηκε έως 
31/12/2003 με την Π.Υ.Σ. 59/2002 (ΦΕΚ 302 Α'). 

3. Την 160/2003 γνωμοδότηση του Γτμήματοςτου Ν.Σ. 
του Κράτους, η οποία έγινε δεκτή από τον Πρόεδρο του 
Διοικητικού Συμβουλίου του Ταμείου Παρακαταθηκών 
και Δανείων. 

4. Την ΔΙΠΠ/Φ.ΕΓΚΡ.4.5/ΟΙΚ.8555/6.5.2003 απόφαση 
της Επιτροπής του άρθρου 2 παρ.1 της αριθμ. 55/98 
Π.Υ.Σ. (άρθρ. 1 παρ. 51 Ν. 2412/96) περί εγκρίσεως ανά¬ 
θεσης έργου από το Ταμείο Παρακαταθηκών και Δανείων 
σε ένα (1) σύμβουλο διοίκησης για χρονικό διάστημα ενός 
(1) έτους. 

5. Το απόσπασμα Πρακτικών της 2927/4.4.2003 συνε¬ 
δρίασης του Διοικητικού Συμβουλίου του Τ. Π. και Δανείων. 

6. Τα 6098/14.4.2003 και 6108/22.4.2003 έγγραφα του 
Τ.Π. και Δανείων. 

7. Το γεγονός ότι από τις διατάξεις της απόφασης αυ¬ 
τής προκαλείται συνολική δαπάνη ποσού είκοσι χιλιάδων 
(20.000) €, σε βάρος του προϋπολογισμού του Τ.Π. και 
Δανείων, η οποία για τα οικ. έτη 2003 και 2004 ανέρχεται 
στο ποσό των 10.000 € κατ’ έτος και θα αντιμετωπιστεί 
από τις πιστώσεις που θα εγγραφούν στους προϋπολογι¬ 
σμούς των αντίστοιχων ετών (ΚΑΕ 0419). 

8. Τις υφιστάμενες ανάγκες για την εκπόνηση ολοκλη¬ 
ρωμένης μελέτης, για τη διεύρυνση των δραστηριοτήτων 
του Ταμείου σε θέματα αναπτυξιακής πολιτικής και πολι¬ 
τικής χρηματοδοτήσεων της Τοπικής Αυτοδιοίκησης. 

9. ΤηνΔΙΔΚ/Φ. 1/2/22875/31.10.2001 απόφαση του Πρω¬ 
θυπουργού και του Υπουργού Εσωτερικών, Δημόσιας Δι¬ 
οίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης» (ΦΕΚ 1480 Α'), αποφασίζουμε: 

1. Καθορίζουμε σ’ ένα (1) τον αριθμό των ατόμων που θα 
απασχοληθεί ως σύμβουλος διοίκησης, με σύμβαση μί¬ 
σθωσης έργου, στο Ταμείο Παρακαταθηκών και Δανείων, 
για την εκπόνηση ολοκληρωμένης μελέτης, για τη διεύρυν¬ 
ση των δραστηριοτήτων του Ταμείου σε θέματα αναπτυξια¬ 
κής πολιτικής και πολιτικής χρηματοδοτήσεων της Τοπικής 
Αυτοδιοίκησης και την υποβολή οχετικών προτάσεων. 

2. Ο τόπος εκτέλεσης του έργου θα είναι η Κεντρική 
Υπηρεσία του Τ.Π. και Δανείων. 

3. Το χρονικό διάστημα που απαιτείται για την ολική πα¬ 
ράδοση του έργου είναι ένα (1) έτος. 

4. Το συνολικό ποσό της αμοιβής του συμβούλου ανέρ¬ 
χεται στο ποσό των είκοσι χιλιάδων (20.000) €. 

5. Το έργο δεν μπορεί να εκτελεστεί από υπαλλήλους 
του Ταμείου, καθότι απαιτούνται εξειδικευμένες γνώσεις 
και πείρα σε θέματα αναπτυξιακής πολιτικής και πολιτι¬ 
κής χρηματοδοτήσεων της Τοπικής Αυτοδιοίκησης. 

6. Η ενπροκειμένω σύμβαση μίσθωσης έργου, εξαιρεί¬ 
ται από το σύστημα προσλήψεων που ε φαρμόζεται στο 
δημόσιο τομέα (άρθρ. 14 παρ. 2 περ. γ' του Ν. 2190/94 
(Α28), θα διέπεται από τις διατάξεις των άρθρων 681 κ.ε. 
του Αστικού Κώδικα και θα καταρτισθεί σύμφωνα με τις 
διατάξεις του άρθρου 6 του Ν. 2527/97. 

7. Ο ανωτέρω σύμβουλος διοίκησης δεν δικαιούται επί¬ 
δομα εορτών Χριστουγέννων και Πάσχα, καθώς και αδεί- 
ας και επιδόματος αδείας. 

8. Η απασχόληση του συμβούλου σε έργα ή καθήκοντα 
ξένα με το έργο που αναλαμβάνει απαγορεύεται. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαΐου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚ. ΧΡΙΣΤΟΔΟΥΛΑΚΗΣ ΣΤ. ΜΠΕΝΟΣ 

-♦- 

Αριθ. οικ.2/66764/0022 (2) 

Καθορισμός αμοιβής Προέδρου, των Μελών και Γραμμα- 
τέα των Περιφερειακών Συμβουλίων Εθνικών Κληρο¬ 
δοτημάτων για το έτος 2002. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 17του Ν. 2873/2000 (ΦΕΚ 285/Α/2000) 
β) του άρθρου 19του Ν. 2470/97 (ΦΕΚ40/Α'). 
γ) Του άρθρου 29Ατου Ν. 1558/85, όπως προστέθηκε 
με το άρ. 27 του Ν. 2081/92 καιαντικαταστάθηκε με το αρ. 
1 του Ν. 2469/97 (ΦΕΚ38/Α'). 

δ) Του άρθρου 40 του Ν. 849/78 (ΦΕΚ232/Α'), όπως συ¬ 
μπληρώθηκε με το άρθρο8του Ν.2129/93 (ΦΕΚ57/Α'). 

2. Την 1100383/1330/Α0006/31.10.2001 (ΦΕΚ 1485/Β/ 
2001) απόφαση καθορισμού αρμοδιοτήτων των Υφυ¬ 
πουργών Οικονομικών» 

3. Τις αποφάσεις των Γ ενικών Γ ραμματέων Περιφερειών 
ορισμού μελών των Περιφερειακών Συμβουλίων Εθνικών 
Κληροδοτημάτων, όπως τροποποιήθηκαν και ισχύουν. 

4. Το γεγονός ότι, από τις διατάξεις της παρούσας 
απόφασης, προκαλείται δαπάνη ύψους 85.000 € η 
οποία θα βαρύνει τις πιστώσεις του Προϋπολογισμού 
εξόδων του Υπουργείου Οικονομίας και Οικονομικών 
και συγκεκριμένα, του Ειδ. Φορ.23-110 ΚΑΕ 0515, απο¬ 
φασίζουμε: 

1. Καθορίζουμε μηνιαία αμοιβή του Προέδρου, των με¬ 
λών και του Γραμματέα των Περιφερειακών Συμβουλίων 
Εθνικών Κληροδοτημάτων, με την προϋπόθεση πραγμα¬ 
τοποίησης τεσσάρων (4) συνεδριάσεων το μήνα, άλλως 
θα γίνεται αναλογική μείωση, ως εξής: 

α) Γιατον Πρόεδρο, αμοιβή ύψους τριακοσίων πενήντα 
ευρώ (350 €). 

β) Για κάθε ένα (1) εκ των τεσσάρων μελών, αμοιβή 
ύψους τριακοσίων ευρώ (300 €) 
γ) Γ ιατονγραμματέα, αμοιβή ύψους εκατόν πενήντα ευ¬ 
ρώ (150 €). 

2. Οι ανωτέρω αμοιβές καταβάλλονται για χρόνο λει¬ 
τουργίας των Περιφερειακών Συμβουλίων Εθνικών Κλη¬ 
ροδοτημάτων, του έτους 2002, αναλυτικά: 

α) για χρονικό διάστημα επτά (7) μηνών για τις Περιφέ¬ 
ρειες Ανατολικής Μακεδονίας Θράκης, Κεντρικής Μακε¬ 
δονίας και Πελοποννήσου. 

β) Γιατο χρονικό διάστημα έξι (6) μηνών για τις Περιφέ¬ 
ρειες Βορείου Αιγαίου, Νοτίου Αιγαίου και Κρήτης. 

γ) Για το χρονικό διάστημα πέντε (5) μηνών για την Πε¬ 
ριφέρεια Δυτικής Μακεδονίας και 
δ) Για το χρονικό διάστημα δύο (2) μηνών για τις Περιφέ¬ 
ρειες Ιονίων Νήσων, Δυτικής Ελλάδας και Στερεός Ελλάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαΐου 2003 

ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ. 2/25779/0022 (3) 

Υπερωριακή απασχόλη(7η Κυριακών και Αργιών υπαλλή¬ 
λων οι οποίοι υπηρετούν στη Γενική Γραμματεία Του¬ 
ρισμού του Υπουργείου Ανάπτυξης με σχέση εργα¬ 
σίας ιδιωτικού δικαίου αορίστου χρόνου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν. 2592/18.3.98 
«Αναπροσαρμογή συντάξεων πολιτικών συνταξιούχων 
του Δημοσίου, ρύθμιση συνταξιοδοτικών θεμάτων και άλ¬ 
λες διατάξεις» (ΦΕΚ57/Α/18.3.98). 

2. Τη 202294^2297/022/7.4.98 απόφαση Υφυπουργού 
Οικονομικών «Κοινοποίηση των διατάξεων του άρθρου 15 
του Ν. 2592/98 για υπερωριακή εργασία» 

3. Το έγγραφο του Υπουργείου Οικονομικών με αρ. 
πρωτ. 2/13071^022/18.5.99 «υπερωριακή απασχόληση 
προσωπικού με σχέση εργασίας ιδ. Δικαίου» 

4. Τη 2/80345/0004/8.11.99 Υπουργών «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91» (ΦΕΚ2040/Β/19.11.99) 

5. Το Π.Δ. 27/1.2.96 «Περί συγχώνευσης των Υπουργεί- 
ωνΤουρισμού, Βιομηχανίας, Ενέργειας - Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α/1.2.96). 

6. Το Π.Δ. 142/12.6.2001 «Σύσταση Γενικής Γραμματεί¬ 
ας Τουρισμού στο Υπουργείο Ανάπτυξης» (ΦΕΚ 
123/Α/20.6.2001). 

7. Το Π.Δ. 313/19.9.2001 «Μεταφορά αρμοδιοτήτων από 
τον ΕΟΤ στο Υπουργείο Ανάπτυξης και στις Περιφέρειες, 
σύσταση υπηρεσιών και θέσεων προσωπικού στη Γενική 
Γραμματεία Τουρισμού και στις Περιφέρειες, μεταφορά 
πόρων και ρύθμιση των αναγκαίων λεπτομερειών» 

8. Την απόφαση της Διεύθυνσης Εργασίας της Νομαρ¬ 
χίας Αθηνών με αριθ. Πρωτ. 1452/4.3.2003. 

9. Το γεγονός ότι η δαπάνη που θα προκληθεί από τις εν 
λόγω υπερωρίες ανέρχεται στο ποσό των είκοσι τεσσά¬ 
ρων χιλιάδων (24.000) ευρώ ΚΑ 0511 και θα βαρύνει τις 
εγγεγραμμένες πιστώσεις του τακτικού προϋπολογισμού 
της Γενικής Γραμματείας Τουρισμού του Υπουργείου 
Ανάπτυξης οικονομικού έτους 2003, στους οποίους 
υπάρχει εγγεγραμμένη πίστωση τριακοσίων εβδομήντα 
χιλιάδων (370.000) €, αποφασίζουμε: 

Εγκρίνουμε την απασχόληση για το μέχρι 31.12.2003 χρο¬ 
νικό διάστημα κατά τις Κυριακές και Αργίες για κάθε ένα από 
τους υπαλλήλους οι οποίοι υπηρετούν στη Γενική Γραμμα- 
τείαΤουρισμού και αμείβονται με το Ν. 2470/97 ως εξής: 

• Επτά (7) υπάλληλοι του κλάδου ΔΕ Διοικητικού-Αογι- 
στικού της Γ ενικής Γ ραμματείας Τουρισμού 

• Επτά (7) υπάλληλοι του κλάδου ΔΕ Διοικητικού-Αογιστι- 
κού του Ελληνικού Οργανισμού Τουρισμού οι οποίοι υπηρε¬ 
τούν με απόσπαση στη Γενική Γ ραμματεία Τ ουρισμού 

• Ενας (1) υπάλληλος συντηρητής υπάλληλος ΕΟΤ, με 
απόσπαση στη Γ ενική Γ ραμματεία Τουρισμού. 

• Ενας (1) υπάλληλος του κλάδου ΥΕτου ΕΟΤ, με από¬ 
σπαση στη Γ ενική Γ ραμματεία Τουρισμού. 

• Ενας (1) υπάλληλος του κλάδου ΔΕ Διοικητικού-Λογι- 
στικού του ΕΟΤ ο οποίος υπηρετεί με παράλληλη άσκηση 
καθηκόντων στη Γ ενική Γ ραμματεία Τουρισμού. 

Η απόφαση αυτήπου ισχύει ένα (1) μήναπριναπότη δη¬ 
μοσίευσή της, να δημοσιευθεί στην Εφημερίδα της Κυ- 
βερνήσεως. 

Αθήνα, 23 Μαΐου 2003 
Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομίας Υπουργείου 

και Οικονομικών Ανάπτυξης 

I. ΚΟΥΣΟΥΛΑΚΟΣ Γ. ΑΓΡΑΦΙΩΤΗΣ 


Αριθ. 40010 (4) 

Πιστοποιήσεις - Παραλαβές έργων (σχεδίων - δράσεων) 
των Ομάδων Παραγωγώντου Καν.(ΕΚ) 952/97, πρώην 
Καν(ΕΟΚ) 1360/78 από τις αρμόδιες Διευθύνσεις 
Αγροτικής Ανάπτυξης/Διευθύνσεις Γεωργίας των Νο¬ 
μαρχιακών Αυτοδιοικήσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη: 

ο) Τις διατάξεις: 

1. του Ν. 1588/85 «Κυβέρνηση και Κυβερνητικά Όργα¬ 
να» (Α' 137) όπως συμπληρώθηκε, τροποποιήθηκε και 
ισχύει σήμερα. 

2. του άρθρου 22 παράγραφος 3 του Ν. 992/79 (Α' 280) 
«Περί οργανώσεως των διοικητικών υπηρεσιών δια την 
εφαρμογή της Συνθήκης Προσχωρήσεως της Ελλάδος 
εις τας Ευρωπαϊκός Κοινότητας και ρυθμίσεως συναφών 
θεσμικών και οργανωτικών θεμάτων». 

3. του άρθρου 1 παραγρ. 1,2 και3του Ν. 1338/83 (Α'34) 
«Εφαρμογή του κοινοτικού δικαίου». 

4. του Π. Δ/τος 402/88 (ΦΕΚ 187/Α') «Οργανισμός του 
Υπουργείου Γεωργίας» όπως τροποποιήθηκε μεταγενέ¬ 
στερα και ισχύει. 

5. του διατηρούμενου σε ισχύ άρθρου 7 του Π. Δ/τος 
614/81 (ΦΕΚ 155/Α') με το άρθρο 7 του Π. Δ/τος 36/86 
(ΦΕΚ12/Α'). 

6. του Π. Δ/τος 36/86 (ΦΕΚ 12/Α') «Όροι, προϋποθέσεις 
και διαδικασία αναγνώρισης Ο.Π. και ενώσεων Ο.Π.». 

7. του Καν(ΕΟΚ) 2084/80 της Επιτροπής «περί καθορι¬ 
σμού των πραγματικών εξόδων συστάσεως και διοικητι¬ 
κής λειτουργίας των Ομάδων Παραγωγών και των Ενώ¬ 
σεων αυτών». 

8. του Καν(ΕΚ) 952/97 του Συμβουλίου «Για τις Ομάδες 
Παραγωγών και τις ενώσεις τους». 

9. του Ν. 2860/00 (ΦΕΚ251/Α') «περίδιαχείρισης, παρα¬ 
κολούθησης και ελέγχου του Κοινοτικού Πλαισίου Στήρι¬ 
ξης και άλλες διατάξεις». 

β) Την 399580/31.10.2001 απόφαση του Πρωθυπουργού 
και του Υπουργού Γεωργίας (ΦΕΚ 1479/τ. Β') «περί ανάθε¬ 
σης αρμοδιοτήτων στους Υφυπουργούς Γεωργίας». 

γ) Την 37610/31.10.2001 (ΦΕΚ 1485/Β/31.10.2001) από¬ 
φαση του Πρωθυπουργού και Υπουργού Οικονομίας & 
Οικονομικών «καθορισμός αρμοδιοτήτων του Υφυπουρ¬ 
γού Οικονομίας & Οικονομικών». 

δ) Την ΔΙΔΚ/Φ1 /2/22875/31.10.2001 απόφαση του Πρω¬ 
θυπουργού και του Υπουργού Εσωτερικών, Δημόσιας Δι¬ 
οίκησης & Αποκέντρωσης «περί ανάθεσης αρμοδιοτήτων 
στους Υφυπουργούς Εσωτερικών Δημόσιας Διοίκησης & 
Αποκέντρωσης». 

ε) Την 18527/ΓΔΑΠΠΠΔΕ 156/7.6.2001 (ΦΕΚ 758/τ.Β/ 
15.6.2001) απόφαση του Υπ. Εθνικής Οικονομίας περί του 
τύπου και του περιεχομένου της απόφασης ένταξης πρά¬ 
ξης σε Επ. Πρόγραμμα του ΚΠΣ 2000 - 2006, σύμφωνα με 
το άρθρο 5 παρ. 3του Ν. 2860/2000. 

στ) Το γεγονός ότι από την εφαρμογή της παρούσας 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Οι διενεργούμενοι έλεγχοι για τις επιχορηγήσεις λει¬ 
τουργικών δαπανών (επιλέξιμες δαπάνες) των Ομάδων 
Παραγωγών, που έχουν αναγνωρισθεί και λειτουργούν 
σύμφωνα με τον Καν(ΕΚ) 952/97, για την χορήγηση των 
οικονομικών τους ενισχύσεων, βεβαιώνονται από τις αρ¬ 
μόδιες Διευθύνσεις Αγροτικής Ανάπτυξης / Διευθύνσεις 

Γεωργίας των Νομαρχιακών Αυτοδιοικήσεων, σύμφωνα 
μετά διατηρούμενο, σε ισχύ άρθρο 7του Π.Δ/τος614/81, 
βάσει των πρωτότυπων παραστατικών που τηρούνται 
στις Ομάδες Παραγωγών. 

Οι έλεγχοι αυτοί επέχουν θέση πιστοποίησης - παραλα¬ 
βής έργου (σχεδίου δράσης) των ανωτέρω Ομάδων Πα¬ 
ραγωγών και ειδική έγγραφη μνεία θα γίνεται κατά τη δια¬ 
βίβαση του οικείου φακέλου από τις Διευθύνσεις Αγροτι¬ 
κής Ανάπτυξης / Διευθύνσεις Γεωργίας των Ν.Α. στην 
Δ/νση Αγροτικού Συνεργατισμού & Ομαδικών Δραστη¬ 
ριοτήτων για την χορήγηση των οικονομικών ενισχύσεων. 

Οι πιστοποιήσεις αυτές υπόκεινται σε έλεγχο από τους 
τελικούς δικαιούχους των πράξεων, οι οποίοι και απο¬ 
στέλλουν τα απαιτούμενα στοιχεία παρακολούθησης 
στην αρμόδια Διαχειριστική Αρχή σύμφωνα με την ΚΥΑ με 
α.π. 24812/ΓΔΑΠΠΠΔΕ 235/20.7.2001 (ΦΕΚ 1002/τ.Β/ 
31.7.2001), περί προσδιορισμού στοιχείων που καταχω¬ 
ρίζονται στο ΟΠΣ και χρόνου υποβολής τους. 

2. Η απόφαση αυτή εφαρμόζεται για όλα τα έργα (σχέ¬ 
δια δράσης - έτη λειτουργίας) των ανωτέρω Ομάδων Πα¬ 
ραγωγών, που έχουν διαβιβαστεί στην Δ/νση Αγροτικού 
Συνεργατισμού & Ομαδικών Δραστηριοτήτων και δεν 
έχουν ακόμα αποπληρωθεί όπως επίσης και για όσα έργα 
πρόκειται να διαβιβαστούν. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαΐου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΧΡ. ΠΑΧΤΑΣ Λ. ΠΑΠΑΔΗΜΑΣ 

ΓΕΩΡΓΙΑΣ 

ΒΑΓΓ. ΑΡΓΥΡΗΣ 
-♦- 

Αριθ. 51496 (5) 

Παράταση του χρόνου λειτουργίας της νομοπαρασκευα¬ 
στικής επιτροπής για ένταξη στο εθνικό δίκαιο της 
απόφασης του Συμβουλίου «σχετικά με τη σύσταση 
της ΕυΓοίυεΐ προκειμένου να ενισχυθεί η καταπολέμη¬ 
ση των σοβαρών μορφών εγκλήματος. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την55114/16.4.2002 (ΦΕΚΑ540) απόφαση συγκρό¬ 
τησης της ανωτέρω επιτροπής. 

2) Την ανάγκη παράτασης του χρόνου λειτουργίας της 
νομοπαρασκευαστικής επιτροπής, προκειμένου να περα¬ 
τώσει το έργο της. 

3) Το γεγονός ότι από την απόφαση αυτή δεν προκαλεί- 
ται δαπάνη σε βάρος του προϋπολογισμού του ΤΑΧΔΙΚ, 
αποφασίζουμε: 

Παρατείνουμε το χρόνο λειτουργίας της ανωτέρω νομο¬ 
παρασκευαστικής επιτροπής μέχρι 30 Σεπτεμβρίου 2003. 

Στον Σταμάτιο Δασκαλόπουλο, Εισαγγελέα Πρωτοδι¬ 
κών Βόλου θα καταβληθούν οδοιπορικά έξοδα και ημε¬ 
ρήσια αποζημίωση για τις μετακινήσεις του στην Αθήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 2003 

ο ΥΠΟΥΡΓΟΣ 

Φ. ΠΕΤΣΑΛΝΙΚΟΣ 


Αριθ. 80595 (6) 

Ορισμός δικαστικού καταστήματος του Ειρηνοδικείου 
Μακρακώμης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ. 1 του άρθρου 18 του Κώδικα 
Οργανισμού δικαστηρίων και καταστάσεις δικαστικών 
λειτουργών (Κ.Ν. 1756/1988 Α'35). 

2. Τις διατάξεις του άρθρου 29 Α' του Ν. 1558/1985 «Κυ¬ 
βέρνηση και Κυβερνητικά όργανα (Α' 137), όπως προσε- 
τέθηκανμετο άρθρο 27του Ν. 2081/1992 (Α'154) και τρο¬ 
ποποιήθηκαν με την παρ. 2:ατου άρθρου 1 του Ν. 2469/ 
1997(Α'38). 

3. Το έγγραφο του Ειρηνοδικείου Μακρακώμης με αριθ¬ 
μό 269/22.5.2003. 

4. Το γεγονός ότιτις διατάξεις της απόφασης αυτής δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Ορίζουμε δικαστικό κατάστημα του Ειρηνοδικείου Μα¬ 
κρακώμης από 28.5.2003, το νεοανεγερθέν κτίριο ιδιο¬ 
κτησίας (ΤΑΧΔΙΚ) που βρίσκεται στη Μακρακώμη και επί 
της οδού Μουστακλή 7. 

Στο ανωτέρω δικαστικό κατάστημα θα συνεδριάζουν το 
Πταισματοδικείο Λαμίας καιτο Μονομελές Πλημμελειοδι¬ 
κείο Λαμίας στις εκεί μεταβατικές τους έδρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 2003 

ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-Φ- 

Αριθ. 62199 (7) 

Τροποποίηση του Κανονισμού Εσωτερικής Υπηρεσίας 

του Πρωτοδικείου Λαμίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Τις διατάξεις: 

α) του άρθρου 17του Ν. 1756/1988 «Κώδικας Οργανισμού 
Δικαστηρίων και κατάστασης Δικαστικών Λειτουργών» 
όπως αντικαταστάθηκε από το άρθρο 5του Ν. 1868/1989 και 
όπως τελικά αντικαταστάθηκε η παράγραφος 2 του άρθρου 
17 του Ν. 1756/1988 εκ νέου με την παράγραφο 4 του άρ¬ 
θρου 3 του Ν. 2479/1997. 

β) του άρθρου 25παρ. 3περ. ατού Ν. 2812/2000 (Α'67). 

γ) του άρθρου 29Ατου Ν. 155 8/198 5 (ΑΊ 3 7) όπως προ- 
σετέθηκε με το άρθρο 27 του Ν. 2081/1992 (ΑΊ54) και 
τροποποιήθηκαν με το άρθρο 1 παρ. 2α του Ν. 2469/1997 
(Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 231/26.3.2003 έγγραφα του Εφετείου Λαμίας, 
αποφασίζουμε: 

Την τροποποίηση του Κανονισμού Εσωτερικής Υπηρε¬ 
σίας του Πρωτιδικείου Λαμίας, όπως διαμορφώθηκε με 
την αριθμ. 5/2003 απόφαση της Ολομέλειας του Εφετεί¬ 
ου Λαμίας μετά από παραπομπή σ’ αυτήν από τον Υπουρ¬ 
γό Δικαιοσύνης της αριθμ. 6/2002 απόφασης του Πρωτο¬ 
δικείου Λαμίας, η οποία έχει ως εξής: 

Δέχεται την προσφυγή του Υπουργού Δικαιοσύνης κα¬ 
τά της υπ’ αριθμ. 6/2002 αποφάσεωςτης Ολομέλειας του 
Πρωτοδικείου Λαμίας. 

Αποφασίζει την μεταρρύθμιση της αποφάσεως αυτής, 
ως ακολούθως: 1) Ο αριθμός των προσδιοριζόμενων υπο¬ 
θέσεων της Εκούσιας Δικαιοδσσίας του Μονομελούς να 
είναι συνολικά ογδόντα (80) και θα εκδικάζονται δύο φο¬ 
ρές το μήνα ήτοι την πρώτη Πέμπτη και την δεύτερη Πα¬ 
ρασκευή κάθε μήνα από σαράντα υποθέσεις σε κάθε δι¬ 
κάσιμο. 2) αριθμός των προσδιοριζόμενων υποθέσεων 
του Πολυμελούς να ανέρχεται στις 20 υποθέσεις κάθε δι¬ 
κάσιμο, 3) Ο αριθμός των προσδιοριζόμενων υποθέσεων 
της Τακτικής Διαδικασίας του Μονομελούς να ανέρχεται 
σε πενήντα (50) υποθέσεις και 4) της Ειδικής Διαδικασίας 
σε εβδομήντα (70) συνολικά και αναλυτικότερα: α) 12 ερ¬ 
γατικές, 12 μισθωτικές, 10 απαλλοτριώσεις, 10 ανακοπές, 
12 διατροφές και 14 αυτοκίνητα. 

Κρίθηκε αποφασίσθηκε την 11 Φεβρουάριου 2003 και 
δημοσιεύθηκε στις 11 Φεβρουάριου 2003. 

Ο Πρόεδρος Η Γραμματέας 

ΓΕΩΡΓΙΟΣ ΚΑΛΑΜΙΔΑΣ ΜΑΡΙΑ ΠΟΛΥΜΕΡΟΥ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαΐου 2003 

οΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 49790 (8) 

Τροποποίηση του Κανονισμού Εσωτερικής Υπηρεσίας 

του Πρωτοδικείου Καλαμάτας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 17 του Ν. 1756/1988 
«Κώδικας Οργανισμού Δικαστηρίων και κατάστασης Δι¬ 
καστικών Αειτουργών» όπως ανπκαταστάθηκε από το άρ- 
θρο5του Ν. 1868/1989 και όπως τελικά ανπκαταστάθηκε 
η παράγραφος 2 του άρθρου 17 του Ν. 1756/1988 εκ νέ¬ 
ου με την παράγραφο 4 του άρθρου 3του Ν. 2479/1997, 
β) του άρθρου 25 παρ. 3 περ. α του Ν. 2812/2000 (Α'67), γ) 
του άρθρου 29Ατου Ν. 1558/1985 (ΑΊ37) άπωςπροσετέ- 
θηκε με το άρθρο 27του Ν. 2081/1992 (ΑΊ54) και τροπο¬ 
ποιήθηκαν με το άρθρο 1 παρ. 2ατου Ν. 2469/1997 (Α'38), 

2. Το γεγονάς άτι απά τις διατάξεις της απάφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 328/18.3.2003 έγγραφο του Πρωτοδικείου Καλα¬ 
μάτας, αποφασίζουμε: 

Την τροποποίηση του Κανονισμού Εσωτερικής Υπηρε- 
σίαςτου Πρωτοδικείου Καλαμάτας, άπωςδιαμορφώθηκε 
με την αριθ. 1/2003 απόφαση της Ολομέλειας του Δικα¬ 
στηρίου αυτού, η οποία έχει ως εξής: 

Αποφάσισε ομοφώνως να ορισθούν εμβάλιμοι δικάσι¬ 
μοι, πλέον των συνεδριάσεων του Μονομελούς Πλημμε¬ 
λειοδικείου Καλαμάτας στις μεταβατικές του έδρες, στην 
Κορώνη και στην Καρδαμύλη, που έχουν οριστεί με την 
3/1997 απόφαση της Ολομέλειας του Πρωτοδικείου Κα¬ 
λαμάτας, και δη: α) μία εμβάλιμος δικάσιμος του Μονομε¬ 
λούς Πλημμελειοδικείου Καλαμάτας συνεδριάζοντας 
στην μεταβατική του έδρα στην Κορώνη, την 23.5.2003 
ημέρα Παρασκευή και β) μία εμβόλιμος δικάσιμος του 
Μονομελούς Πλημμελειοδικείου Καλαμάτας συνεδριά¬ 
ζοντας στη μεταβατική του έδρα στην Καρδαμύλη την 
24.6.2003 ημέρα Τρίτη. 

Να προσδιορισθούν προς εκδίκαση στις συνεδριάσεις 
αυτές μόνο οι υποθέσεις που παραγράφονται μέσα στο 
2003, ο αριθμός των οποίων δεν θα υπερβαίνει τις είκοσι 
(20) υποθέσεις. 


Κρίθηκε, αποφασίσθηκε και δημοσιεύθηκε στην Καλα¬ 
μάτα στις 27 Φεβρουάριου 2003. 

Η Πρόεδρος Οι Δικαστές Η Γραμματέας 

Π. Φωτοπούλου 1. Α. Δαββέτας Χαρίκλεια Μαλαφέκα 
Πρόεδρος 
Πρωτοδικών 

2. Κ. Σαργιώτης 

3. Μαρία - Φανή Παλαμίδη 

4. Δ. Σκουτέρης 

5. Αρχοντία Λάμπου 

6. Ιωάννης Μαλλούχος 

7. Κωνσταντίνα Αέκκου 

8. Νίκη Αστερή 

9. Βασιλική Μπουρνά 

Η απάφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαΐου 2003 

ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Απόφαση ΦΓ8/9049 (9) 

Σύσταση 3''“^ Υπηρεσίας Γενικού Συντονιστή Επιτρόπων 
στο Ελεγκτικό Συνέδριο και κατανομή αρμοδιοτήτων 
των Υπηρεσιών Γ ενικών Συντονιστών Επιτρόπων. 

ΤΟ ΕΛΕΓΚΤΙΚΟ ΣΥΝΕΔΡΙΟ ΣΕ ΟΛΟΜΕΛΕΙΑ 

Συνεδρίασε στο κατάστημα του στις 2 Απριλίου 2003 με 
την ακάλουθη σύνθεση: Κωνσταντίνος Ρίζος, Πρόεδρος, 
Μιχαήλ Δημητρόπουλος, Χρήστος Χριστοφιλόπουλος, 
Γεώργιος - Σταύρος Κούρτης, Γεώργιος Σχοινιωτάκης, 
Ευστάθιος Ροντογιάννης, Αντιπρόεδροι, Χρήστος Ντά- 
κουρης, Ιωάννης Κωτσάπουλος, Παναγιώτης Παρασκευ- 
όπσυλος, Ελένη Φώτη, Κωνσταντίνος Κώης, Ιωάννης 
Μπαλαφούτης, Δημήτριος Δεδούσης, Αριστείδης Μπί- 
κος, Νικόλαος Αγγελάρας, Κωνσταντίνος Κανδρής, Αθα¬ 
νάσιος Φρυδάς, Ιωάννης Καραβοκύρης, Μαρία Ζαγκλιβε- 
ρινού, Αντώνιος Παπαργυρίου, Αντώνιος Τομαράς, Ηλίας 
Αλεξανδράπουλος, Θεοχάρης Δημακόπουλος, Φλωρε¬ 
ντία Καλδή, Γεώργιος Κωνσταντάς, Διονύσιος Λασκαρά- 
τος, Μιχαήλ Ζύμης, Ευφροσύνη Κραμποβίτη καιΑνδρονί- 
κη Θεοτοκάτου, Σύμβουλοι (η Σύμβουλος Γαρυφαλλιά 
Καλαμπαλίκη αποχώρησε από τη συνεδρίαση, σύμφωνα 
με τη διάταξη της παρ. 1 του άρθραυ 2του Ν. 1968/1991), 
με την παρουσία του Γ ενικού Επιτρόπου της Επικρατείας 
Βασιλείου Χασαπογιάννη και ταυ Γραμματέα Γεωργίου 
Κομπολάκη, αφού έλαβε υπόψη: 

1. Το άρθρο 98 του Συντάγματος, 

2. Τα άρθρα 4, 5, 6, 12, 13, 14, 15, 19, 22, 77, 79, 81 και 
82ταυΠ.Δ. 774/1980. 

3. Τις διατάξειςτου Ν. 1586/1986, 

4. Τα άρθρα 38 του Ν. 2721/1999, 4 παρ. 3 του Ν. 
3060/2002 και 3 παρ. 25 του Ν. 2479/1997, 

5. Την 33397/1983 απόφαση της Ολομελείας του Ελε¬ 
γκτικού Συνεδρίου (ΦΕΚ717τ. Β'), όπως τροποποιήθηκε 
και συμπληρώθηκε μεταγενέστερα, 

6. Τις ΦΓ8/17636/25.10.1999 και ΦΓ8/2319/7.2.2001 
αποφάσεις της Ολομελείας του Ελεγκτικού Συνεδρίου, 

7. Τη σχετική εισήγηση του Συμβούλου Ηλία Αλεξαν- 
δράπουλου που καταχωρήθηκε στα πρακτικά της 
9''ν2.4.2003 Γ ενικής Συνεδριάσεως και 

8. Τη γνώμη του Γενικού Επιτρόπου της Επικρατείας 
στο Ελεγκτικό Συνέδριο, αποφασίζει: 

I. Συμπληρώνει την 33397/1983 απόφαση της Ολομελεί¬ 
ας, όπως τροποποιήθηκε και συμπληρώθηκε μεταγενέ- 

στερα και συνιστά 3'' Υπηρεσία Γενικού Συντονιστή Επι¬ 
τρόπων του Ελεγκτικού Συνεδρίου η οποία ονομάζεται 
“Υπηρεσία Γ ενικού Συντονιστή Διοικητικής Υποστήριξης». 

II. Κατανέμει τις Υπηρεσίες Επιτρόπων του Ελεγκτικού 
Συνεδρίου μεταξύ τωντριών Υπηρεσιών Γενικών Συντονι¬ 
στών Επιτρόπων και Διοικητικής Υποστήριξης του Ελε¬ 
γκτικού Συνεδρίου ως ακολούθως: 

Στην 1η Υπηρεσία Γ ενικού Συντονιστή Επιτρόπων 

Α' Τις Υπηρεσίες Επιτρόπων της Κεντρικής Υπηρεσίας 

1) 1η (για τον έλεγχο των λογαριασμών των Ταμειακών 
Υπολόγων) 

2) 4η (για τον έλεγχο των λοιπών Δημοσίων Υπολόγων) 

3) 8η (για τον έλεγχο των λογαριασμών - απολογισμών - 
Ν.Π.Δ.Δ.) 

4) 14η (για τον έλεγχο των κονδυλίων της Ευρωπαϊκής 
Ένωσης) 

5) 15η (για τον έλεγχο των Νομαρχιακών Αυτοδιοικήσε¬ 
ων Αθηνών, Πειραιώς, Ανατολικής Αττικής και Δυτικής Ατ¬ 
τικής) 

6) Στη Βουλή των Ελλήνων (και στο Υπουργείο Τύπου 
και Μέσων Μαζικής Ενημέρωσης) 

7) Στο Υπουργείο Εθνικής Αμυνας 

8) Στο Υπουργείο Εθνικής Οικονομίας 

9) Στο Υπουργείο Ανάπτυξης (Γ.Γ. Εμπορίου) 

10) Στο Υπουργείο Εθνικής Παιδείας και Θρησκευμά¬ 
των 

11) Στο Υπουργείο Εργασίας και Κοινωνικών Ασφαλίσε¬ 
ων 

12) Στο Υπουργείο Εμπορικής Ναυτιλίας 

13) Στο Ίδρυμα Κοινωνικών Ασφαλίσεων (Ι.Κ.Α.) 

14) Στον Εθνικό Οργανισμό Τουρισμού (Ε.Ο.Τ.) 

15) Στο Δήμο Αθηναίων 

Β' Τις Περιφερειακές Υπηρεσίες Επιτρόπων στους Νο¬ 
μούς: 

1) Βοιωτίας, 2) Φωκίδας, 3) Ευρυτανίας, 4) Φθιώτιδας, 

5) Ιωαννίνων, 6) Καρδίτσας, 7) Τρικάλων, 8) Εύβοιας, 9) 
Αάρισας, 10) Λασιθίου, 11) Ηρακλείου, 12) Ρεθύμνης, 13) 
Χανίων, 14) Δωδεκανήσου 15) Πρεβέζης, 16) Αρτας και 
17) Πιερίας. 

Στη 2η Υπηρεσία Γ ενικού Συντονιστή Επιτρόπων 

Α' Οι Υπηρεσίες Επιτρόπων της Κεντρικής Υπηρεσίας: 

1) 3η (Πληροφορικής) 

2) 5η (για τον προληπτικό έλεγχο δικαιολογητικών 
Χ.Ε.Π. και των λογαριασμών δευτερευόντων διατακτών 
άρθρου 13 Ν. 968/1979) 

3) 7η (γιατονέλεγχοκαταχώρησηςαποτελεσμάτωντου 
ελέγχου των λογαριασμών Ταμειακών Υπολόγων και λο¬ 
γαριασμών Υπολόγου Συμψηφισμών). 

4) 9η (για τον έλεγχο λογαριασμών Ν.Π.Δ.Δ. και Ταχυ¬ 
δρομικού Ταμιευτηρίου) 

5) Στο Υπουργείο Εσωτερικών 

6) Στο Υπουργείο Εξωτερικών 

7) Στο Υπουργείο Οικονομικών 

8) Στο Υπουργείο Ανάπτυξης (Γ.Γ. Έρευνας Τεχνολο¬ 
γίας και Βιομηχανίας) 

9) Στο Υπουργείο Περιβάλλοντος, Χωροταξίας και Δη¬ 
μοσίων Έργων (ΠΕ.ΧΩ.Δ.Ε.) 

10) Στο Υπουργείο Υγείας και Πρόνοιας 

11) Στο Υπουργείο Πολιτισμού 

12) Στο Πανεπιστήμιο Πειραιά 

13) Στον Οργανισμό Απασχολήσεως Εργατικού Δυναμι¬ 
κού (Ο.Α.Ε.Δ.) 

14) Στο Δήμο Πειραιά 

Β' Τις Περιφερειακές Υπηρεσίας Επιτρόπων: 

α) Στο Υπουργείο Μακεδονίας - Θράκης, β) Στους Νο¬ 
μούς: 1) Αχάίας, 2) Κορινθίας, 3) Αργολίδας, 4) Αακωνίας, 


5) Αρκαδίας, 6) Μεσσηνίας, 7) Ηλείας, 8) Αιτωλοακαρνα¬ 
νίας, 9) Αευκάδας, 10) Θεσπρωτίας, 11) Κερκύρας, 12) 
Χαλκιδικής, 13) Θεσσαλονίκης, 14) Κιλκίς, 15) Δράμας, 

16) Καβάλας και γ) Στο Δήμο Θεσσαλονίκης. 

Στην 3η Υπηρεσία Γ ενικού Συντονιστή Διοικητικής Υπο¬ 
στήριξης 

Α' Τις Υπηρεσίες Επιτρόπων της Κεντρικής Υπηρεσίας 

1) Γραμματεία Ελεγκτικού Συνεδρίου 

2) Γ ραμματεία Γ ενικού Επιτρόπου της Επικρατείας 

3) 2η (για τον έλεγχο των λογαριασμών των Υπολόγων 
Διαχειριστών Υλικού) 

4) 6η (για τον έλεγχο των λογαριασμών - απολογισμών - 
Θ.Τ.Α.) 

5) 10η (Νομολογίας - Μελετών και προεργασίας συντα- 
ξιοδοτικών υποθέσεων) 

6) 11η (Διοικητικής Υποστήριξης) 

7) 12η (Αρχείου) 

8) 13η (για τον έλεγχο των καταβαλλομένων μέσω Τρα- 
πεζών και άλλων πιστωτικών ιδρυμάτων αποδοχών των 
δημοσίων υπαλλήλων και υπαλλήλων Ν.Π.Δ.Δ., των συ¬ 
ντάξεων των συνταξιούχων του Δημοσίου, τον βοηθημά¬ 
των του Δημοσίου και υπευθύνων δηλώσεων του Ν. 
1256/1982 και πολυαπασχόλησης) 

9) 16η (για την έρευνα, μελέτη, υπόδειξη και παρακο¬ 
λούθηση εφαρμογής μέτρων εσωτερικής οργάνωσης και 
διάρθρωσης της Υπηρεσίας) 

10) Στο Υπουργείο. Δικαιοσύνης 

11) Στο Υπουργείο Δημοσίας Τάξης 

12) Στο Υπουργείο Γεωργίας 

13) Στο Πανεπιστήμιο Αθηνών 

14) Στο Υπουργείο Μεταφορών και Επικοινωνιών 

15) Στον Οργανισμό Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.) 

Β' Τις Περιφερειακές Υπηρεσίες Επιτρόπων: 

α) Στο Υπουργείο Αιγαίου, και β) στους Νομούς: 1) Γρε- 
βενών, 2) Κοζάνης, 3) Καστοριάς, 4) Φλώρινας, 5) Πέλ¬ 
λας, 6) Ημαθίας, 7) Μαγνησίας, 8) Κυκλάδων, 9) Χίου, 10) 
Σάμου, 11) Ζακύνθου, 12) Κεφαλληνίας, 13) Σερρών, 
14)Έβρου, 15) Ροδάπης και 16) Ξάνθης. 

III. Στις αρμοδιάτητες των Υπηρεσιών των Γενικών Συ¬ 
ντονιστών Επιτράπων ανήκουν επίσης: 

Α) Ο συντονισμός εποπτεία και η διενέργεια τακτικών 
και έκτακτων επιθεωρήσεων και ελέγχων της ελεγκτικής 
δραστηριότητας των επί μέρους Υπηρεσιών Επιτρόπων 
που υπάγονται σ’ αυτές, με σκοπό αφ’ ενός την αποτελε¬ 
σματική κατά τις κείμενες διατάξεις άσκηση του ελεγκτι¬ 
κού έργου αυτών, αφ’ ετέρου τον εντοπισμό των σχετικών 
με το ελεγκτικό έργο προβλημάτων τους. 

Β) Η εισήγηση τρόπων επίλυσης των ως άνω προβλη¬ 
μάτων και λήψης των αναγκαίων μέτρων για τη βελτίωση 
των ελεγκτικών διαδικασιών, ως και για τη λήψη ή τροπο¬ 
ποίηση αποφάσεων της Ολομελείας του Ελεγκτικού Συ¬ 
νεδρίου, που ανάγονται στη λογοδοσία των δημοσίων 
υπολάγων, κατά τα προβλεπάμενα από τον Οργανισμό 
του Ελεγκτικού Συνεδρίου. 

Γ) Η επιμέλεια της εφαρμογής των μέτρων, που αρμο- 
δίως αποφασίζοντας για τη βελτίωση των ελεγκτικών δια¬ 
δικασιών. 

IV. Ο Γενικός Συντονιστής Επιτρόπων δεν επιτρέπεται 
να παραμείνει στην ίδια Υπηρεσία Γενικού Συντονιστή πέ¬ 
ραν της τετραετίας. 

V. Από την ισχύ της απόφασης αυτής, καταργείται η 
ΦΓ8/2319/7.2.2001 (ΦΕΚ443 Β') απόφαση της Ολομελεί- 
ας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2003 
Ο Πρόεδρος Ο Γραμματέας 

ΚΩΝΣΤΑΝΤΙΝΟΣ ΡΙΖΟΣ ΓΕΩΡΓΙΟΣ ΚΟΜΠΟΑΑΚΗΣ 

-♦- 

Αριθ. 3497 (10) 

Ορισμός Επιτροπής και κριτηρίων κοινωνικής αποκατά¬ 
στασης ανά δικαιούχο, στα ακίνητα των περιοχών «Κα¬ 
ράβολα» και «Μάχης της Κρήτης» για την αναβάθμιση 
της εισόδου της Ολυμπιακής Πόλης του Δήμου Ηρα¬ 
κλείου Κρήτης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Του Ν.1558/1985 «Κυβέρνηση και Κυβερνητικά Ορ¬ 
γανα» (ΦΕΚ137Α'). 

2. Του Π.Δ. 941/1977 «Οργανισμάςτου Υπουργείου Πο¬ 
λιτισμού» (ΦΕΚ320 Α'). 

3. Το Ν. 23 62/1995 «ΠερίΔημοσίου Λογιστικού και ελέγ¬ 
χου των δαπανώντου Κράτους και άλλες διατάξεις» (ΦΕΚ 
247 Α'), άρθρο 83, παρ. 3, περ. β'. 

4. Του Ν. 2557/1997 (άρθρο 7, παρ. 4). 

5. Του Ν. 2598/1998, «Οργάνωση των Ολυμπιακών Αγώ¬ 
νων - Αθήνα 2004», (ΦΕΚ 66 Α'). 

6. Του Ν. 2730/1999, «Σχεδιασμός, ολοκληρωμένη ανά¬ 
πτυξη και εκτέλεση Ολυμπιακών έργων και άλλες διατά¬ 
ξεις», (ΦΕΚ 130 Α'). 

7. Του Ν. 2819/2000, «Ίδρυση Εταιρείας «Ολυμπιακό 
Χωριό 2004 Α.Ε.», προστασία Ολυμπιακών Συμβόλων και 
Σημάτων και άλλες διατάξεις», (ΦΕΚ 84 Α'). 

8. Του Ν. 2833/2000, «Θέματα προετοιμασίας των Ολυ¬ 
μπιακών Αγώνων 2004 και άλλες διατάξεις», (ΦΕΚ 150 Α'). 

9. Του άρθρου 41 του Ν. 2912/2001, (ΦΕΚ94 Α'). 

10. Την Υ.Α. ΥΠ.ΠΟ./ΓΝΟΣ/4763 5/21.10.91 «Περί πα¬ 
ράλληλης άσκησης αρμοδιοτήτων». 

11. Την 2014380/377/0022/27.2.98 Απόφαση του Υφυ¬ 
πουργού Οικονομικών «Περί καθορισμού δικαιολογητι- 
κών». 

12. Τις διατάξεις του άρθρου 47 του Ν. 3130/2003 «Μι¬ 
σθώσεις Ακινήτων για στέγαση Δημόσιων Υπηρεσιών και 
άλλες διατάξεις» (Α' 76). 

13. Την 36538/9.5.2003 απόφαση της Κεντρικής Υπηρε¬ 
σίας του Νομικού Συμβουλίου του Κράτους (Ν.Σ.Κ.). 

14. Την 12756/15.5.2003 απόφαση του Προϊσταμένου 
της Α' Δημόσιας Οικονομικής Υπηρεσίας (Δ.Ο.Υ.) Ηρα¬ 
κλείου Κρήτης. 

15. Την 974/12.5.2003 απόφαση του Προϊσταμένου της 
Κτηματικής Υπηρεσίας του Δημοσίου στο Ηράκλειο Κρή¬ 
της. 

16. Την 11209/12.5.2003 γνώμη του Δημάρχου Ηρα¬ 
κλείου Κρήτης. 

17. Την 516/9.5.2003 απάφαση του Διοικητικού Συμ¬ 
βουλίου του Δικηγορικού Συλλόγου Ηρακλείου Κρήτης. 

18. Την 12195/20.5.2003, απόφαση του Δημοτικού Συμ¬ 
βουλίου Ηρακλείου Κρήτης. 

19. Το Π.Δ. 81/2001 «Συγχώνευση Υπουργείων Εθνικής 
Οικονομίας και Οικονομικών στο Υπουργείο οικονομίας 
και Οικονομικών» (Φ.Ε.Κ. 57 Β'). 

20. Το γεγονός ότι από τις διατάξεις της παρούσας απά- 
φασης προκαλείται δαπάνη, η οποία θα βαρύνει το Πρό¬ 
γραμμα Δημοσίων Επενδύσεων. 

21. Το γεγονός ότι από τις διατάξεις της παρούσας απά- 
φασης προκαλείται δαπάνη ύψους δεκαεπτά χιλιάδων 


(17.000 ευρώ), η οποία θα βαρύνει τον Τακτικά Προϋπολο- 
γισμά του Υπουργείου Πολιτισμού έτους 2003, πιστώσεις 
Γενικής Γραμματείας Ολυμπιακών Αγώνων απά τον Κ.Α.Ε. 
21/690/0515 (Ολυμπιακή Προετοιμασία), αποφασίζουμε: 

1. Ορίζουμε ως μέλη της Επιτροπής για την ρύθμιση θε¬ 
μάτων των ακινήτων των περιοχών «Καράβολα» και «Μά¬ 
χης της Κρήτης» για την αναβάθμιση της εισάδου της Ολυ¬ 
μπιακής Πάλης του Δήμου Ηρακλείου Κρήτης: α) Το Νικό¬ 
λαο Μουδάτσο, Πρόεδρο - Προϊστάμενο του Ν.Σ.Κ. στο 
Δικαστικά Γραφείο Ηρακλείου Κρήτης, ως Πρόεδρο, με 
αναπληρωτή του τον Ιωάννη Αλεξανδράκη, Δικαστικά Αντι¬ 
πρόσωπο Α'του Ν.Σ.Κ. στο ίδιο Δικαστικό Γ ραφείο ως ανα¬ 
πληρωτή του Προέδρου, β) Το Σωτήριο Καραλή, υπάλληλο 
με βαθμό Α'της Α'Δ.Ο.Υ. Ηρακλείου Κρήτης, ως μέλος, με 
αναπληρωτή του τον Εμμανουήλ Μπαρμπαντωνάκη, υπάλ¬ 
ληλο με βαθμά Α' της ίδιας Δ.Ο.Υ., γ) Την Ελένη Χριστο- 
δουλάκη, υπάλληλο ΠΕ/Α' Μηχανικώντης Κτηματικής Υπη- 
ρεσίαςτου Δημοσίου στο Ηράκλειο της Κρήτης, ως μέλος, 
με αναπληρώτριά της την Φωτεινή Νινιράκη, υπάλληλο 
ΠΕ/Β’ Εφοριακών, ανώτερη υπάλληλο της ίδιας Υπηρε¬ 
σίας, δ) Τον Ευάγγελο Φωσκολάκη, Προϊστάμενο της Διεύ¬ 
θυνσης Τεχνικών Υπηρεσιών του Δήμου Ηρακλείου Κρή¬ 
της, ως μέλος, με αναπληρωτή του την Καλλιάπη Παπαδο- 
γιωργάκη ανώτερη υπάλληλο της ίδιας Διεύθυνσης και ε) 
Τον Εμμανουήλ Αμοναχάκη, Δικηγάρο στον Αρειο Πάγο 
του Δικηγορικού Συλλάγου Ηρακλείου Κρήτης, ως μέλος, 
με αναπληρωτή του τον Ανδρέα Λιανέρη Δικηγάρο στον 
Αρειο Πάγο του ίδιου Δικηγορικού Συλλάγου. 

2. Για τον καθορισμό της επιδότησης για την κοινωνική 
αποκατάσταση των κατόχων ακινήτων θα ληφθεί υπόψη η 
δαπάνη για την αγορά στέγης σε συνδυασμέ με τον αριθ¬ 
μό των μελών κάθε οικογένειας, που πρέπει να μετεγκα- 
ταοταθεί. Σε περίπτωση μετεγκατάστασης επιχείρησης, η 
Επιτροπή καθορίζει το ποσόν της επιδάτησης λαμβάνο- 
ντας υπόψη τις δαπάνες για την μετεγκατάστασή της και 
τα συντηρούμενα μέλη απά τον ιδιοκτήτη της επιχείρησης. 

3. Απαραίτητη προϋπόθεση για την καταβολή της επι¬ 
δότησης της περίπτωσης του πρώτου εδαφίου της παρ. 2 
είναι η έλλειψη στέγης στο πρόσωπο των δικαιούχων, επι¬ 
φάνειας εβδομήντα (70) τουλάχιστον τετραγωνικών μέ¬ 
τρων, στον Δήμο Ηρακλείου Κρήτης και στην περίπτωση 
του δεύτερου εδαφίου της παρ. 2 η έλλειψη στο πρόσω¬ 
πο του δικαιούχου άλλης επαγγελματικής δραστηριάτη- 
τας στον πιο πάνω Δήμο. 

4. Γ ια τον καθορισμό της αποζημίωσης για την μεταβί¬ 
βαση της κυριότητας εκείνων των ιδιοκτησιών, που κατά 
την Επιτροπή και κατά τους άρουςτωνπαρ. 1,3,4,5 και 6 
του άρθρου 47 του Ν. 3130/2003, ανήκουν σε κατοίκους 
των περιοχών «Καράβολα» και «Μάχη της Κρήτης», θα 
εκτιμηθεί από την Επιτροπή η τρέχουσα αγοραία αξία οι¬ 
κοπέδου, οικίας και επικειμένων κατά τον χράνο έκδοσης 
της απόφασης της Επιτροπής. Το ποσόν αυτό δεν μπορεί 
να είναι κατώτερο του ποσού, που θα δικαιούταν ο ιδιο¬ 
κτήτης στην περίπτωση, που θα ήταν δικαιούχος κοινωνι¬ 
κής επιδότησης για την ίδια ιδιοκτησία. 

5. Η δαπάνη που προκαλείται από τις παρ. 6 και 7 της πα¬ 
ρούσας, συνολικού ποσού δέκα επτά χιλιάδων (17.000) 
ευρώ, βαρύνει τον Τακτικό Προϋπολογισμό του Υπουρ¬ 
γείου Πολιτισμού τους έτους 2003, Πιστώσεις της Γενι¬ 
κής Γραμματείας Ολυμπιακών Αγώνων του Κ.Α.Ε. 690 
(Ολυμπιακή Προετοιμασία). 

6. Ως εφ άπαξ αποζημίωση για την περαίωση του έργου 
της Επιτροπής καθορίζεται το ποσόν των δύο χιλιάδων 
(2.000) « για τον Πράεδρο και το ποσόν των χιλίων πεντα- 
κοσίων (1.500) € για τα μέλη, εφόσον παραστούν σε τέσ¬ 
σερις τουλάχιστον συνεδριάσεις και το ήμισυ των ποσών 

αυτών για τους αναπληρωτές τους, εφόσον παραστούν 
σε δύο τουλάχιστον συνεδριάσεις. Η δαπάνη βαρύνει τις 
πιστώσεις της Γενικής Γραμματείας Ολυμπιακών Αγώνων 
του Υπουργείου Πολιτισμού. 

7. Το ποσόν των έξι χιλιάδων (6.000) € επιτρέπεται να 
δαπανηθεί για τις απαιτούμενες δημοσιεύσεις αλλά και 
τις κάθε είδους λειτουργικές δαπάνες της Επιτροπής. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μάίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

Ν. ΧΡΙΣΤΟΔΟΥΛΑΚΗΣ Ε. ΒΕΝΙΖΕΛΟΣ 

-♦- 

( 11 ) 

Απόκτηση Ελληνικής Ιθαγένειας της ομογενούς Αγάποβα 
Ερνίντας του Κων/νου, του ανηλίκου τέκνου της Αγά- 
ποβ Ιβάντου Αριστοτέλη καιεξελληνισμόςτωνεπωνύ¬ 
μων τους. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΑΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 842/16.5.2003 απόφαση του Γενικού Γραμμα¬ 
τέα της Περιφέρειας Ανατολικής Μακεδονίας - Θράκης, 
που εκδόθηκε σύμφωνα με τις διατάξεις του άρθρου 1 
του Ν. 2790/2000 (ΦΕΚ 24 Α716.2.2000), όπως τροποποι¬ 
ήθηκε από το Ν. 2910/2001, (ΦΕΚ 91/2.5.2001 τ.Α') Είσο¬ 
δος και παραμονή αλλοδαπών στην Ελλάδα, Κτήση της 
Ελληνικής Ιθαγένειας με πολιτογράφηση και άλλες δια¬ 
τάξεις γίνεται δεκτή η απά 28.6.2001 αίτηση για απάκτη- 
ση της Ελληνικής Ιθαγένειας, της ομογενούς Αγάποβα 
Ερνίντας του Κων/νου, του ανήλικου τέκνου της Αγάποβ 
Ιβάν του Αριστοτέλη ως και ο εξελληνισμός των επωνύ¬ 
μων τους από Αγάποβα σε Αγαπίδου και από Αγάποβ σε 
Αγαπίδης αντίστοιχα. 

Με εντολή Γ ενικού Γ ραμματέα Περιφέρειας 

Η Προϊσταμένη της Δ/νσης 
Ε. ΚΛΑΔΘΥ 

- ♦ - 

Αριθ. 10199-^9754 (12) 

Τροποποίηση της 3798/3.4.2003 απάφασης του Γενικού 
Γ ραμματέα Περιφέρειας Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 26 και 203 του Π.Δ. 410/95 
(Δ.Κ.Κ.). 

2. Την 3798/3.4.2003 απάφασή μας για τη σύσταση Δη¬ 
μοτικού Νομικού Προσώπου με την επωνυμία» Δη μοτικάς 
Βρεφονηπιακάς Σταθμός Δήμου Γαζίου». 

3. Την 96/2003 απόφαση του Δημοτικού Συμβουλίου Γα- 
ζιού με την οποία αυξάνεται η ετήσια τακτική επιχορήγηση 
του Νομικού Προσώπου απά τον οικείο Δήμο, αποφασί¬ 
ζουμε: 

Τροποποιούμε την 3798/3.4.2003 απάφαση μας για τη 
σύσταση Δημοτικού Νομικού Προσώπου με την επωνυμία 
«Δημοτικός Βρεφονηπιακός Σταθμός Δήμου Γαζίου» ως 
προς το άρθρο 4 που αναφέρεται στους Πάρους του Νο¬ 


μικού Προσώπου και ειδικότερα την περίπτωση γ' αυτού, 
ως κατωτέρω: 

«γ) Η ετήσια επιχορήγηση του Δήμου Γαζίου ύψους 
150.000,00 ευρώ» 

Κατά τα λοιπά ισχύει η προαναφερομένη απόφασή μας 
ως έχει. 

Από την απόφαση αυτή προκαλείται δαπάνη ποσού 
150.000,00 σε βάροςτου προϋπολογισμού του Δήμου Γ α¬ 
ζίου, για το τρέχον και για καθένα από τα επόμενα έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 14 Μάίου 2003 
Θ Γενικάς Γραμματέας Περιφέρειας 
ΑΘΑΝΑΣΙΘΣ ΚΑΡΟΥΝΤΖΟΣ 

-Φ- 

(13) 

Χορήγηση άδειας άσκησης επαγγέλματος Κοινωνικού 
Λειτουργού στην Αράπη Μαρί Σοφλότ Μουίκ του 
Μπερτράν. 

Ο ΝΟΜΑΡΧΗΣ ΑΘΗΝΩΝ 

Με την 2348/15.5.2003 απόφαση του Νομάρχη Αθηνών 
χορηγείται στην Αράπη Μαρί Σοφλότ Μουίκ του Μπερ¬ 
τράν άδεια ασκήσεως επαγγέλματος Κοινωνικού Λει¬ 
τουργού. 

Ο Νομάρχης κ.α.α. 

Ο Βοηθάς Νομάρχη 

ΛΕΩΝΙΔΑΣ ΑΝΩΜΕΡΙΤΗΣ 

-Φ- 

(14) 

Αυτοδίκαιη ακυρότητα αίτησης - δήλωσηςτης ΟΕ Π. Μίρ- 
βαλης και Σια για χορήγηση άδειας μεταλλευτικών 
ερευνών. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη 15/οικ. 1960/6.5.2003 απάφαση του Νομάρχη 
Θεσσαλονίκης διαπιστώθηκε ότι η από 10.4.86 αίτηση - 
δήλωση της ΟΕ Π. Μίρβαλης και Σια με ΒΜ 2031 για χο¬ 
ρήγηση άδειας μεταλλευτικών ερευνών σε χώρο έκτασης 
9655 στρεμμάτων που βρίσκεται σε περιοχή του οικισμού 
Βάίοχωρίου του Δήμου Σοχού Ν. Θεσσαλονίκης είναι αυ¬ 
τοδικαίως άκυρη απά της υποβολής της, λόγω μη προ¬ 
σκόμισης ουσιαστικών στοιχείων (αρθ. 24 Ν.Δ. 210/73) 
και ως εκ τούτου ο χώρος θεωρείται ως ουδέποτε δε¬ 
σμευθείς. 

Με εντολή Νομάρχη 
Η Προϊσταμένη του Τμήματος 

ΦΑΝ Η ΚΥΡΙΑΚΙΔΟΥ 

-Φ- 

(15) 

Χορήγηση άδειας ασκήσεως επαγγέλματος Κοινωνικού 
Λειτουργού στην Φωτεινή Ζαλακώστατου Γεωργίου. 

Ο ΝΟΜΑΡΧΗΣ ΠΡΕΒΕΖΑΣ 

ΜετηνΥΠ/1184/19.5.2003 απόφαση του Νομάρχη Πρέ¬ 
βεζας χορηγείται στην Φωτεινή Ζαλακώστατου Γεωργίου 
άδεια ασήσεως επαγγέλματος Κοινωνικού Λειτουργού. 

Με εντολή Νομάρχη 

Ο Διευθυντής κ.α.α. 

ΚΛΕΟΠΑΤΡΑ ΞΗΡΟΜΕΡΙΤΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




